Diari Oficial de la Generalitat Valenciana


Sumari del DOGV 5967, del 04-03-2009 (2009/2401)

Notificació a Silvestria, SL. Expedient número VIVI/049806/17.
--------------------------------------------------------------

### Dades del document

Número de DOGV
:   5967

Data del DOGV
:   04-03-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/2401


Data del document
:   02-10-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Silvestria, SL. Expedient número VIVI/049806/17. [2009/2401]  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es notifica la resolució a Silvestria SL.  
Resolució   
Vist el procediment sancionador VIVI/049806/17 seguit contra Silvestria, SL per infracció del règim legal que regula els habitatges de protecció pública.  
Vist que amb data 19.10.2007 l'instructor del procediment eleva l'oportuna proposta de resolució.  
Vist que la part expedientada no hi formula al·legacions.  
Atés que d'acord amb el que estableix l'article 130.1 de la Llei 30/1992, de 26 de novembre, i l'article 2 de la Llei 1/1997, de 21 de febrer, de la prova practicada en el present procediment resulta provat que, dels vicis i defectes constructius existents en l'edifici siti a Moncada, carrer Hispanitat, núm. 15, és responsable Silvestria, SL, com a promotor de l'esmentat edifici.   
Atés que d'acord amb el que estableix l'article 8.3 de la Llei 1/1997, de 21 de febrer, en la graduació de la sanció que s'ha d'imposar ha de tenir-se en compte el perjudici causat al denunciant per les deficiències existents en l'edifici, com també el nombre i la gravetat d'aquestes. En conseqüència, la sanció que s'ha d'imposar dins dels límits, mínim de 3.005,07 euros i màxim de 30.050,60 euros, si es consideren les circumstàncies indicades, és de 4.210 euros.  
Atés que en la tramitació del procediment s'han observat les normes contingudes en el Reial Decret 1398/1993, de 4 d'agost, i, supletòriament, les contingudes en el Títol IX de la Llei de Règim Jurídic de les Administracions Públiques.  
Atés que és competència d'aquest Servei Territorial d'Habitatge i Projectes Urbans la resolució del present procediment, en virtut del que disposa l'Ordre de 15 de febrer de 2007 de la Conselleria de Territori i Habitatge.  
Vistos els preceptes legals citats; la Llei 1/1997, de 21 de febrer, de la Generalitat Valenciana; la Llei de Règim Jurídic de les Administracions Públiques, i la resta de normes de general i pertinent aplicació, el cap del Servei Territorial d'Habitatge i Projectes Urbans dicta la següent:  
Resolució  
1. Imposar a Silvestria, SL, com a autora d'una falta molt greu, prevista i sancionada com a tal en l'article 6.10 de la Llei 1/1997, una multa de 4.210 € (quatre mil dos-cents deu euros)  
2. Obligar Silvestria, SL a la realització, ella mateixa o al seu càrrec, en el termini màxim de quinze dies les obres següents:  
- Reparar les fissures existents a les trobades de les pilastres amb les baranes del terrat de l'edifici per mitjà del picat d'esquerdejats, instal·lació de traves, nou esquerdejat i repàs de pintures de les zones reparades.  
- Reparar els despreniments de les zones de pas del vestíbul a la coberta del garatge a les zones de la junta de dilatació, per mitjà del picat de lluïts, aplicació de malla trenada de fibra de vidre, nou lluït i repàs de pintura de les zones reparades.  
- Reparar el paviment de garatge per mitjà de l'execució de juntes de retracció, eliminació dels àrids i despreniments i consolidació de la capa de rodament. Posteriorment s'han de repintar les places d'aparcament, carrers, etc.  
- Segellament de les trobades de la xarxa horitzontal de sanejament amb els tancaments de garatge per a eliminar les filtracions d'aigües pluvials en els trasters núm. 6 i 7, com també els segellaments entre conductes en què existisquen pèrdues d'aigua.  
- Eliminar filtracions pels murs de tancament de garatge pels quals es filtra l'aigua mitjançant l'aplicació de morters hidròfugs en els trasters núm. 6, 7 i 11.  
- Reposar els lluïts despresos o a punt de desprendre's en el sostre del garatge, en les zones de les juntes de dilatació, i impermeabilitzar prèviament les zones de filtracions d'aigües pluvials. Posteriorment reposar els lluïts despresos com també el repàs de pintura d'aquests.  
Contra aquesta resolució, que no posa fi a la via administrativa, es pot interposar recurs d'alçada davant del director general d'Habitatge i Projectes Urbans, en el termini d'un mes comptador des de l'endemà de la recepció d'aquesta notificació, de conformitat amb el que preveu l'article 114 de la Llei de Règim Jurídic de les Administracions Públiques.  
En el cas de no interposar recurs, haurà de pagar la sanció per mitjà de l'imprés que s'adjunta en qualsevol de les entitats bancàries que figuren en el marge esquerre d'aquest imprés, i ha de remetre a aquest Servei Territorial una còpia de l'exemplar, ja que si no consta l'esmentat justificant en el procediment es cobrarà la sanció per via de constrenyiment. El pagament de la sanció haurà de fer-se efectiu en els terminis previstos en l'article 62 de la Llei 58/2003, de 17 de desembre, General Tributària.  
Les sancions notificades entre els dies 1 i 15 del mes han de pagar-se des de la data de notificació fins al dia 20 del mes següent o, si aquest no és hàbil, fins a l'immediat hàbil posterior.  
Les sancions notificades entre els dies 16 i últim de mes han de pagar-se des de la data de notificació fins al dia 5 del segon mes posterior o, si aquest no és hàbil, fins a l'immediat hàbil posterior.  
En el cas que la part dispositiva de la resolució ordene execució d'obres i, independentment de l'anterior, se li requereix formalment, d'acord amb el que disposa l'article 13 de la Llei 1/1997, de 21 de febrer, de la Generalitat Valenciana, perquè les execute en el termini fixat, i se li adverteix que, si no és així, l'administració n'aconseguirà l'execució forçosa, imposant-li successives multes coercitives, en relació amb l'article 96 de la Llei de Règim Jurídic de les Administracions Públiques i disposicions concordants del Reial Decret Llei 31/1978 i Reial Decret 3148/1978, de 31 d'octubre i 10 de novembre, respectivament.  
S'adverteix igualment que, si s'incompliu l'anterior requeriment, es podrà instruir un nou expedient sancionador, d'acord amb el que estableix l'article 166 del Reglament d'habitatges de protecció oficial.  
València, 2 d'octubre de 2008.- El cap del Servei Territorial: José Manuel Vacas Tatay.